Ministru kabineta rīkojuma projekta

**„Par valsts meža zemes Stendē, Talsu novadā, privatizāciju” sākotnējās ietekmes novērtējuma ziņojums (anotācija)**

|  |  |
| --- | --- |
| I. Tiesību akta projekta izstrādes nepieciešamība | |
| 1. Pamatojums | Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 7.panta pirmo daļu valsts akciju sabiedrība „Privatizācijas aģentūra” (turpmāk - Privatizācijas aģentūra) pieņem lēmumu par valstij piederoša vai piekrītoša apbūvēta zemesgabala nodošanu privatizācijai, ja uz šā zemesgabala esošās ēkas (būves) īpašniekam īpašuma tiesības ir nostiprinātas zemesgrāmatā, un Privatizācijas aģentūra sagatavo Ministru kabineta rīkojuma projektu par apbūvēta zemesgabala nodošanu privatizācijai.  Atbilstoši Meža likuma 44.panta ceturtās daļas 3.punkta „b” apakšpunktā noteiktajam zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā. |
| 2. Pašreizējā situācija un problēmas | **1. Privatizējamā zemesgabala vispārīgs raksturojums un piederība valstij:**  Zemesgabala adrese: Stacijas iela 35, Stende, Talsu novads  Kadastra numurs: 8815 002 0015  Zemes vienības kadastra apzīmējums: 8815 002 0015  Zemesgabala platība: 3,6677 ha  Zemesgabals ar Talsu zemesgrāmatu nodaļas tiesneša 2009.gada 18.augusta lēmumu ierakstīts Stendes pilsētas zemesgrāmatas nodalījumā Nr.1000 0046 3498 uz Latvijas valsts vārda Privatizācijas aģentūras personā.  Stendes pilsētas zemesgrāmatas nodalījumā Nr.1000 0046 3498 III.daļas 1.iedaļā ierakstītas atzīmes par zemesgabalam noteiktajiem apgrūtinājumiem.  Nekustamā īpašuma valsts kadastra informācijas sistēmā reģistrētais zemesgabala lietošanas mērķis: 1001 -rūpnieciskās ražošanas uzņēmumu apbūve.  Saskaņā ar sabiedrības ar ierobežotu atbildību „Latvijas mežu ierīcība” 2009.gada 19.novembra meža inventarizācijas (reģistrācijas Nr.862303309) datiem uz zemesgabala atrodas meža zeme 0,11 ha platībā. Ar Valsts meža dienesta Ziemeļkurzemes virsmežniecības Talsu mežniecības 2009.gada 1.decembra lēmumu Nr.862209027 meža inventarizācijas dati pievienoti Meža valsts reģistram.  Saskaņā ar Ministru kabineta 2007.gada 28.augusta noteikumu Nr.590 „Meža inventarizācijas un Meža valsts reģistra informācijas aprites noteikumi” 7.1 un 7.3. apakšpunktu meža inventarizāciju veic, sadalot meža zemi nogabalos, kuru platību pilsētu teritorijās nosaka ar precizitāti līdz 0,01 ha.  Saskaņā ar Meža likuma 44.panta ceturtās daļas 3.punkta „b” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā.  2010.gada 24.septembrī starp Privatizācijas aģentūru un sabiedrību ar ierobežotu atbildību „LLT-D” (vienotais reģistrācijas Nr.43603032304) noslēgts zemesgabala nomas līgums (ar grozījumiem, kas izdarīti 2012.gada 6.februārī) sabiedrībai ar ierobežotu atbildību „LLT-D” piederošā ēku (būvju) nekustamā īpašuma uzturēšanai un apsaimniekošanai.  Zemesgabala nomas līgums noslēgts līdz iznomātā zemesgabala pirkuma līguma noslēgšanai.  Zemesgabals nodots privatizācijai ar Ministru kabineta 1998.gada 21.oktobra rīkojumu Nr.507 “Par zemesgabalu nodošanu privatizācijai” (pielikuma 2.2.apakšpunkts).  **2. Ēku (būvju), kas atrodas uz privatizējamā zemesgabala, sastāvs un to īpašnieks:**  Uz zemesgabala atrodas daļa (13 būves) no nekustamā īpašuma „Naftas bāze”, Stendē, Talsu novadā (kadastra Nr.8015 502 0018), kas sākotnēji bija valsts uzņēmuma „Latvijas nafta” (nodots privatizācijai ar Ministru kabineta 1994.gada 28.jūnija rīkojumu Nr.304 „Par valsts uzņēmuma „Latvijas nafta” privatizāciju”) nekustamā īpašuma sastāvā:  darbnīca (kadastra apzīmējums 8815 002 0015 003), noliktava (kadastra apzīmējums 8815 002 0015 005), sūkņu stacija (kadastra apzīmējums 8815 002 0015 006), pārsūknēšanas stacija (kadastra apzīmējums 8815 002 0015 011), hlorētava (kadastra apzīmējums 8815 002 0015 013), sūkņu māja (kadastra apzīmējums 8815 002 0015 015), estakāde (kadastra apzīmējums 8815 002 0015 022), attīrīšanas iekārtas (kadastra apzīmējums 8815 002 0015 025), cisternas (kadastra apzīmējums 8815 002 0015 027 un 8815 002 0015 030), ūdens rezervuārs (kadastra apzīmējums 8815 002 0015 031), sadales mezgls (kadastra apzīmējums 8815 002 0015 032), tehnoloģiskie cauruļvadi (kadastra apzīmējums 8815 002 0015 033).  Īpašuma tiesības uz nekustamo īpašumu „Naftas bāze”, Stendē, Talsu novadā (kadastra Nr.8815 502 0018) ar Talsu zemesgrāmatu nodaļas 2009.gada 14.decembra lēmumu nostiprinātas sabiedrībai ar ierobežotu atbildību „LLT-D” Stendes pilsētas zemesgrāmatas nodalījumā Nr.9A.  **3. Privatizācijas ierosinātājs:**  Zemesgabala privatizācijas ierosinājums Privatizācijas aģentūrā iesniegts 2001.gada 28.maijā (privatizācijas ierosinājumu reģistra Nr.1.33/3707-4483 - skatīt pievienotajos dokumentos SIA Stena 22.05.2001.iesniegums) Pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 10.panta pirmo daļu, ja pēc apbūvēta zemesgabala privatizācijas ierosinājuma saņemšanas mainījies uz zemesgabala esošās ēkas (būves) īpašnieks, privatizāciju veicošā institūcija drīkst pieņemt lēmumu par apbūvēta zemesgabala nodošanu privatizācijai tikai tad, ja ēkas (būves) jaunais īpašnieks iesniedz lūgumu turpināt zemesgabala privatizāciju.  Atbilstoši 2012.gada 31.janvārī Privatizācijas aģentūrā saņemts pirmpirkuma tiesīgās personas - sabiedrības ar ierobežotu atbildību „LLT-D” - iesniegums par zemesgabala privatizācijas turpināšanu.  Saskaņā ar likuma “Par valsts un pašvaldību īpašuma objektu privatizāciju” 64.panta pirmo daļu tiesības uz privatizējama apbūvēta zemesgabala pirmpirkumu ir uz šā zemesgabala esošā īpašuma objekta īpašniekam. Persona, kurai ir pirmpirkuma tiesības uz privatizācijai nodoto zemesgabalu - sabiedrība ar ierobežotu atbildību „LLT-D” -, atbilst likuma „Par zemes reformu Latvijas Republikas pilsētās” 20.panta pirmās daļas 3.punkta „a” apakšpunktā noteiktajam subjektu lokam, kam, privatizējot zemi, nav nepieciešama pašvaldības piekrišana. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministru kabineta rīkojuma projektā paredzēts atbilstoši Meža likuma 44.panta ceturtās daļas 3.punkta „b” apakšpunktam atļaut ēku (būvju) īpašniekam, privatizējot nekustamo īpašumu Stacijas ielā 35, Stendē, Talsu novadā (nekustamā īpašuma kadastra Nr.8815 002 0015) - zemes vienību (zemes vienības kadastra apzīmējums 8815 002 0015) 3,6677 ha platībā, privatizēt arī tajā ietilpstošo valsts meža zemi 0,11 ha platībā, kas nepieciešama ēku (būvju) uzturēšanai. |
| 5. Projektā iesaistītās institūcijas | Valsts akciju sabiedrība „Privatizācijas aģentūra” un Ekonomikas ministrija |
| 6. Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu, ar ikreizēju Ministru kabineta rīkojumu, privatizējot zemi ēku īpašniekiem, var atļaut privatizēt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. Projekta izpildē iesaistās institūcijas | Ministru kabineta rīkojuma izpildi nodrošinās Valsts akciju sabiedrība „Privatizācijas aģentūra”. | |
| 2. Projekta izpildes ietekme uz pārvaldes funkcijām | Projekts šo jomu neskar. | |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | |
| 4. Projekta izpildes ietekme uz pārvaldes institucionālo struktūru.  Esošo institūciju likvidācija | Projekts šo jomu neskar. | |
| 5. Projekta izpildes ietekme uz pārvaldes institucionālo struktūru.  Esošo institūciju reorganizācija | Projekts šo jomu neskar. | |
| 6. Cita informācija | Nav. | |
| **Ekonomikas ministrs** | | | **D.Pavļuts** | |
| **Vīza: Valsts sekretāra pienākumu izpildītājs, valsts sekretāra vietniece** | | | **Z.Liepiņa** | |

01.02.2013 15:02

1 037

[Linda.Dreija@em.gov.lv](mailto:Linda.Dreija@em.gov.lv);67013163